சென்னையில் ஏவி.எம்.ராஜேஸ்வரி என்றொரு தியேட்டர் இருக்கிறது. அதிகபட்ச டிக்கெட் விலையே 50 ரூபாய் தான். நல்ல ஒளி, ஒலி அமைப்பு இருக்கும் ஆனால் சீட் மட்டும் முதுகின் பாதி வரைதான் இருக்கும். மற்றபடி ஏசி, அநியாய விலையில்லாத கேண்டீன் என்று ஒரு மிடில் க்ளாஸ் ரசிகனுக்கு ஏற்ற அனைத்து வசதிகளோடு இருக்கும். சென்னையின் சினிமா இதயமான இடத்தில் இத்திரையரங்கம் இருப்பதாலும் பெரும் பாலான உதவி இயக்குனர்கள் இத்திரையரங்கைத்தான் நாடுவார்கள் அதற்கு முக்கிய காரணம் விலை. ஒரு ஹிட் படம் மற்ற திரையரங்குகளில் ஓடுவதை விட இத்திரையரங்கிள் பத்து நாள் அதிகமாகவே ஓடும். காரணம் டிக்கெட் விலை. இன்னும் கொஞ்சம் நல்ல சீட்டுக்கள், கனிவான முகவர்களை வைத்தால் எத்தனை மல்ட்டிப்ளெக்ஸ் வந்தாலும் இந்த திரையரங்கத்திற்கு குறை ஏதும் வ்ராது.